ΚΟΙΝΗ ΘΕΣΗ (ΕΚ) αριθ. 5/2000

που καθορίστηκε από το Συμβούλιο στις 22 Νοεμβρίου 1999

για την έκδοση οδηγίας 2000/.../ΕΚ του Ευρωπαϊκού Κοινοβουλίου και του Συμβουλίου σχετικά με τα μέτρα που πρέπει να ληφθούν κατά των εκπομπών ρυπογόνων αερίων και σωματιδίων από κινητήρες προοριζόμενους για την πρόωση γεωργικών ή δασικών ελκυστήρων, και για την τροποποίηση της οδηγίας 74/150/ΕΟΚ του Συμβουλίου

(2000/C 17/03)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 95,

την πρόταση της Επιτροπής(1),

τη γνώμη της Οικονομικής και Κοινωνικής Επιτροπής(2),

Αποφασίζοντας σύμφωνα με τη διαδικασία του άρθρου 251 της συνθήκης(3),

Εκτιμώντας τα ακόλουθα:

(1) για να εξασφαλισθεί η ορθή λειτουργία της εσωτερικής αγοράς, οι τεχνικές προδιαγραφές στον τομέα αυτόν εναρμονίσθηκαν με την οδηγία 74/150/ΕΟΚ του Συμβουλίου, της 4ης Μαρτίου 1974, περί προσεγγίσεως των νομοθεσιών των κρατών μελών των αναφερομένων στην έγκριση των γεωργικών ή δασικών ελκυστήρων(4) και με τις είκοσι δύο επιμέρους οδηγίες που εκδόθηκαν από το 1974 έως το 1989·

(2) για να προστατευθεί περισσότερο το περιβάλλον, είναι αναγκαίο να θεσπισθούν, εκτός από τα μέτρα που ήδη έχουν ληφθεί με την οδηγία 77/537/ΕΟΚ του Συμβουλίου, της 28ης Ιουνίου 1977, περί προσεγγίσεως των νομοθεσιών των κρατών μελών των αναφερομένων στα μέτρα που πρέπει να ληφθούν κατά των εκπομπών μολυνόντων αερίων που προέρχονται από πετρελαιοκινητήρες προοριζομένους για την προώθηση των γεωργικών ή δασικών ελκυστήρων με τροχούς(5) (αδιαφάνεια των καυσαερίων) και άλλα μέτρα ιδίως για τις φυσικο-χημικές εκπομπές· η παρούσα οδηγία, επικαλούμενη τις διατάξεις της οδηγίας 97/68/ΕΚ του Ευρωπαϊκού Κοινοβουλίου και του Συμβουλίου, της 16ης Δεκεμβρίου 1997, για την προσέγγιση των νομοθεσιών των κρατών μελών σχετικά με τα ληπτέα μέτρα κατά της εκπομπής αερίων και σωματιδιακών ρύπων προερχομένων από κινητήρες εσωτερικής καύσης που τοποθετούνται σε μη οδικά κινητά μηχανήματα(6), ορίζει τις οριακές τιμές των εκπομπών ρυπογόνων αερίων και σωματιδίων που θα εφαρμοσθούν σε διαδοχικές φάσεις καθώς και τη διαδικασία δοκιμών των κινητήρων εσωτερικής καύσης που προορίζονται για την πρόωση γεωργικών ή δασικών ελκυστήρων· η τήρηση των προδιαγραφών της οδηγίας 88/77/ΕΟΚ του Συμβουλίου, της 3ης Δεκεμβρίου 1987, για την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά των εκπομπών αερίων ρύπων από ντιζελοκινητήρες προοριζόμενους να τοποθετηθούν σε οχήματα(7), μπορεί επίσης να γίνεται δεκτή ως τήρηση των προδιαγραφών της παρούσας οδηγίας·

(3) για να διευκολυνθεί η πρόσβαση στις αγορές τρίτων χωρών χρειάζεται ισοτιμία μεταξύ των απαιτήσεων της παρούσας οδηγίας για την πρώτη φάση και των απαιτήσεων του κανονισμού αριθ. 96 της Οικονομικής Επιτροπής για την Ευρώπη των Ηνωμένων Εθνών (ΟΕΕ του ΟΗΕ) σχετικά με την έγκριση τύπου κατασκευαστικού στοιχείου των κινητήρων με ανάφλεξη δια συμπιέσεως που προορίζονται να τοποθετηθούν σε γεωργικούς και δασικούς ελκυστήρες, όσον αφορά τις ρυπογόνους εκπομπές τους·

(4) για να μεγιστοποιηθούν τα οφέλη για το ευρωπαϊκό περιβάλλον, και ταυτόχρονα για να εξασφαλισθεί ομοιομορφία στην αγορά, είναι αναγκαίο να θεσπίζονται πολύ αυστηρά υποχρεωτικά πρότυπα σε τακτικά διαστήματα· κάθε μεταγενέστερη μείωση των οριακών τιμών και κάθε μεταβολή της διαδικασίας δοκιμών μπορεί να θεσπιστεί μόνον βάσει μελετών και ερευνών που θα διενεργηθούν στο πλαίσιο του υφισταμένου και προβλεπτού τεχνολογικού δυναμικού και της οικονομικής του αποδοτικότητας, ούτως ώστε να επιτραπεί η παραγωγή σε βιομηχανική κλίμακα γεωργικών ή δασικών ελκυστήρων που θα τηρούν αυτά τα αυστηρότερα όρια·

(5) η τεχνική πρόοδος απαιτεί ταχεία αναπροσαρμογή των τεχνικών απαιτήσεων που περιέχονται στα παραρτήματα της παρούσας οδηγίας· η Επιτροπή έχει δεσμευτεί να ευθυγραμμίσει το ταχύτερο τις οριακές τιμές και τις ημερομηνίες της παρούσας οδηγίας προς τις μελλοντικές τροποποιήσεις της οδηγίας 97/68/ΕΚ· σε κάθε περίπτωση που το Ευρωπαϊκό Κοινοβούλιο και το Συμβούλιο αναθέτουν στην Επιτροπή αρμοδιότητες για την εκτέλεση κανόνων θεσπιζόμενων στον τομέα των γεωργικών ή δασικών ελκυστήρων, είναι σκόπιμο να προβλεφθεί διαδικασία προηγουμένων διαβουλεύσεων μεταξύ Επιτροπής και κρατών μελών που θα συνεδριάζουν στο πλαίσιο επιτροπής·

(6) οι απαιτήσεις της παρούσας οδηγίας είναι συμπληρωματικές εκείνων της οδηγίας 77/537/ΕΟΚ η οποία αναφέρεται στο παράρτημα ΙΙ σημείο 2.8.1 της οδηγίας 74/150/ΕΟΚ και επομένως η οδηγία 74/150/ΕΟΚ πρέπει να τροποποιηθεί προκειμένου να προστεθεί στο παράρτημα ΙΙ ένα νέο σημείο 2.8.2 που θα καλύπτει το αντικείμενο που πραγματεύεται η παρούσα οδηγία σε συνδυασμό με την ένδειξη ΧΟ (χωριστή οδηγία)·

(7) ο στόχος της μείωσης του επιπέδου εκπομπών ρύπων από γεωργικούς ή δασικούς ελκυστήρες και η καλή λειτουργία της εσωτερικής αγοράς των οχημάτων αυτών δεν μπορεί να επιτευχθεί επαρκώς από κάθε κράτος μέλος μεμονωμένα και, επομένως, μπορεί να επιτευχθεί καλύτερα με την προσέγγιση των νομοθεσιών των κρατών μελών σχετικά με τα μέτρα που πρέπει να ληφθούν κατά της ατμοσφαιρικής ρύπανσης που προκαλείται από οχήματα με κινητήρα· τα μέτρα της παρούσας οδηγίας δεν υπερβαίνουν τα αναγκαία όρια για την επίτευξη των στόχων της συνθήκης,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Ορισμοί

Για τους σκοπούς της παρούσας οδηγίας, νοείται ως:

"γεωργικός ή δασικός ελκυστήρας" (ονομαζόμενος στο εξής "ελκυστήρας": κάθε όχημα οριζόμενο στο άρθρο 1 παράγραφος 1 της οδηγίας 74/150/ΕΟΚ,

"κινητήρας": κάθε κινητήρας εσωτερικής καύσης προοριζόμενος για την πρόωση ελκυστήρων, όπως αυτός ορίζεται στο παράρτημα Ι,

"έγκριση τύπου ενός τύπου κινητήρα ή μιας οικογένειας κινητήρων ως χωριστής τεχνικής μονάδας όσον αφορά τις ρυπογόνους εκπομπές": η πράξη με την οποία ένα κράτος μέλος πιστοποιεί ότι ένας τύπος κινητήρα ή μία οικογένεια κινητήρων που προορίζονται για την πρόωση ελκυστήρων πληροί τις τεχνικές απαιτήσεις της παρούσας οδηγίας,

"έγκριση τύπου ενός τύπου ελκυστήρα όσον αφορά τις ρυπογόνους εκπομπές": η πράξη με την οποία ένα κράτος μέλος πιστοποιεί ότι ένας τύπος ελκυστήρα, εξοπλισμένος με κινητήρα, πληροί τις τεχνικές απαιτήσεις της παρούσας οδηγίας,

"οικογένεια κινητήρων": δύο ή περισσότεροι τύποι κινητήρων, οι οποίοι έχουν παρεμφερή σχεδιασμό και, κατά συνέπεια, θα μπορούσαν να παρουσιάζουν συγκρίσιμα χαρακτηριστικά από την άποψη των ρυπογόνων εκπομπών.

Άρθρο 2

Διαδικασία έγκρισης τύπου

Η διαδικασία χορήγησης έγκρισης τύπου ενός τύπου κινητήρα ή μιας οικογένειας κινητήρων, όσον αφορά τις ρυπογόνους εκπομπές, η διαδικασία χορήγησης έγκρισης τύπου ελκυστήρων όσον αφορά τις ρυπογόνους εκπομπές, καθώς και οι όροι για την ελεύθερη διάθεση στην αγορά αυτών των κινητήρων και ελκυστήρων, ορίζονται από την οδγηγία 74/150/ΕΟΚ.

Άρθρο 3

Υποχρεώσεις

1. Με την επιφύλαξη του άρθρου 5, κάθε τύπος κινητήρα ή οικογένεια κινητήρων πρέπει να πληροί τις απαιτήσεις του παραρτήματος Ι.

2. Κάθε τύπος ελκυστήρα πρέπει να πληροί τις απαιτήσεις του παραρτήματος ΙΙ. Στο πλαίσιο αυτό, πρέπει να αναγνωρίζονται οι εγκρίσεις τύπου για τύπους ή οικογένειες κινητήρων οι οποίοι έχουν εγκριθεί σύμφωνα με το παράρτημα Ι ή τις προδιαγραφές του παραρτήματος ΙΙΙ.

Άρθρο 4

Χρονοδιάγραμμα

1. Μετά την 30ή Σεπτεμβρίου 2000 τα κράτη μέλη δεν μπορούν:

- να αρνούνται την χορήγηση έγκρισης τύπου ΕΚ ή την εθνική έγκριση τύπου ενός τύπου κινητήρα ή μιας οικογένειας κινητήρων, ή

- να απαγορεύουν την πώληση, την θέση σε λειτουργία ή τη χρήση ενός νέου κινητήρα, ή

- να αρνούνται την χορήγηση έγκρισης τύπου ΕΚ ή την εθνική έγκριση τύπου σε τύπους ελκυστήρων, ή

- να απαγορεύουν τη χρήση, την πώληση, την αρχική θέση σε λειτουργία τύπων ελκυστήρων,

για λόγους ρύπανσης του αέρος εφόσον οι ρυπογόνοι εκπομπές των κινητήρων αυτών, ή των κινητήρων με τους οποίους είναι εξοπλισμένοι οι ελκυστήρες αυτοί, πληρούν τις απαιτήσεις της παρούσας οδηγίας.

2. Τα κράτη μέλη δεν μπορούν πλέον να χορηγούν έγκριση τύπου ΕΚ ή εθνική έγκριση τύπου για ένα τύπο κινητήρα, μια οικογένεια κινητήρων ή ένα τύπο ελκυστήρος, όταν οι ρυπογόνοι εκπομπές του κινητήρα δεν πληρούν τις απαιτήσεις της παρούσας οδηγίας:

α) στη φάση Ι

- μετά την 31η Δεκεμβρίου 2000, για κινητήρες των κατηγοριών Β και Γ (κλίμακα ισχύος όπως ορίζεται στο άρθρο 9 παράγροφος 2 της οδηγίας 97/68/ΕΚ)·

β) στη φάση ΙΙ

- μετά την 31η Δεκεμβρίου 2000, για κινητήρες των κατηγοριών Δ και Ε (κλίμακα ισχύος όπως ορίζεται στο άρθρο 9 παράγροφος 3 της οδηγίας 97/68/ΕΚ),

- μετά την 31η Δεκεμβρίου 2001, για κινητήρες της κατηγορίας ΣΤ (κλίμακα ισχύος όπως ορίζεται στο άρθρο 9 παράγροφος 3 της οδηγίας 97/68/ΕΚ),

- μετά την 31η Δεκεμβρίου 2002, για κινητήρες της κατηγορίας Ζ (κλίμακα ισχύος όπως ορίζεται στο άρθρο 9 παράγροφος 3 της οδηγίας 97/68/ΕΚ).

3. Τα κράτη μέλη απαγορεύουν την αρχική θέση σε λειτουργία κινητήρων και ελκυστήρων όταν οι ρυπογόνοι εκπομπές των κινητήρων δεν πληρούν τις απαιτήσεις της παρούσας οδηγίας:

- μετά την 30ή Ιουνίου 2001, για κινητήρες των κατηγοριών Α, Β και Γ,

- μετά την 31η Δεκεμβρίου 2001, για κινητήρες των κατηγοριών Δ και Ε,

- μετά την 31η Δεκεμβρίου 2002, για κινητήρες της κατηγορίας ΣΤ,

- μετά την 31η Δεκεμβρίου 2003, για κινητήρες της κατηγορίας Ζ.

Ωστόσο, για ελκυστήρες εξοπλισμένους με κινητήρες των κατηγοριών Ε και ΣΤ, οι ως άνω ημερομηνίες μετατίθενται κατά ένα εξάμηνο.

4. Οι απαιτήσεις της παραγράφου 3 δεν ισχύουν για κινητήρες που πρόκειται να τοποθετηθούν σε τύπους ελκυστήρων για εξαγωγή σε τρίτες χώρες και για την αντικατάσταση κινητήρων σε εν λειτουργία ελκυστήρες.

5. Τα κράτη μέλη δύνανται να μεταθέσουν τις ημερομηνίες της παραγράφου 3 κατά δύο έτη όσον αφορά κινητήρες με ημερομηνία παραγωγής προτέρα της αναφερόμενης. Τα κράτη μέλη δύνανται να παραχωρούν άλλες εξαιρέσεις υπό τους όρους που καθορίζονται στο άρθρο 10 της οδηγίας 97/68/ΕΚ.

Άρθρο 5

Αναγνώριση ισοδυναμίας και πιστότητας

Οι αρχές των κρατών μελών που χορηγούν έγκριση τύπου ΕΚ για έναν τύπο κινητήρα ή μια οικογένεια κινητήρων αναγνωρίζουν ότι οι εγκρίσεις τύπου που χορηγούνται σύμφωνα με τις διατάξεις του παραρτήματος ΙΙΙ και τα αντίστοιχα σήματα έγκρισης τύπου συμμορφώνονται προς την παρούσα οδηγία.

Άρθρο 6

Περαιτέρω μείωση των οριακών τιμών εκπομπών

Μόλις οι διατάξεις που αναφέρονται στο άρθρο 19 της οδηγίας 97/68/ΕΚ θεσπιστούν από το Ευρωπαϊκό Κοινοβούλιο και το Συμβούλιο, η Επιτροπή, σύμφωνα με τη διαδικασία που ορίζεται στο άρθρο 13 της οδηγίας 74/150/ΕΟΚ, ευθυγραμμίζει το ταχύτερο τις οριακές τιμές και ημερομηνίες της παρούσας οδηγίας προς εκείνες που θεσπίζονται κατόπιν των αποφάσεων που λαμβάνονται σύμφωνα με το προαναφερόμενο άρθρο 19.

Άρθρο 7

Τεχνικές προσαρμογές

Οι τροποποιήσεις που απαιτούνται για την προσαρμογή των απαιτήσεων των παραρτημάτων προς την τεχνική πρόοδο θεσπίζονται με τη διαδικασία που ορίζεται στο άρθρο 13 της οδηγίας 74/150/ΕΟΚ.

Άρθρο 8

Τροποποίηση της οδηγίας 74/150/ΕΟΚ

Στο παράρτημα ΙΙ της οδηγίας 74/150/ΕΟΚ παρεμβάλλεται το ακόλουθο σημείο 2.8.2: "2.8.2. Εκπομπές ρυπογόνων αερίων και σωματιδίων από κινητήρες: ΧΟ".

Άρθρο 9

Μεταφορά στο εθνικό δίκαιο

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία πριν τις 29 Σεπτεμβρίου 2000. Ενημερώνουν αμέσως την Επιτροπή σχετικά.

Εφαρμόζουν τις εν λόγω διατάξεις από τις 31 Δεκεμβρίου 2000.

Όταν τα κράτη μέλη θεσπίζουν τις εν λόγω διατάξεις, οι τελευταίες αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής καθορίζεται από τα κράτη μέλη.

Άρθρο 10

Έναρξη ισχύος

Η παρούσα οδηγία αρχίζει να ισχύει την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.

Άρθρο 11

Αποδέκτες

Η παρούσα οδηγία απευθύνεται στα κράτη μέλη.

Βρυξέλλες, ...

Για το Ευρωπαϊκό Κοινοβούλιο

Ο Πρόεδρος

Για το Συμβούλιο

Ο Πρόεδρος

(1) ΕΕ C 303 της 2.10.1998, σ. 9.

(2) ΕΕ C 101 της 12.4.1999, σ. 13.

(3) Γνώμη του Ευρωπαϊκού Κοινοβουλίου, της 5ης Μαΐου 1999 (ΕΕ C 279 της 1.10.1999, σ. 209)· κοινή θέση του Συμβουλίου της 22ας Νοεμβρίου 1999 και απόφαση του Ευρωπαϊκού Κοινοβουλίου της ... (δεν έχει ακόμη δημοσιευθεί στην Επίσημη Εφημερίδα).

(4) ΕΕ L 84 της 28.3.1974, σ. 10· οδηγία όπως τροποποιήθηκε τελευταία από την οδηγία 97/54/ΕΚ (ΕΕ L 277 της 10.10.1997, σ. 24).

(5) ΕΕ L 220 της 29.8.1977, σ. 38· οδηγία όπως τροποποιήθηκε τελευταία από την οδηγία 97/54/ΕΚ.

(6) ΕΕ L 59 της 27.2.1998, σ. 1.

(7) ΕΕ L 36 της 9.2.1988, σ. 33· οδηγία όπως τροποποιήθηκε τελευταία από την οδηγία 96/1/ΕΚ ΕΕ L 40 της 17.2.1996, σ. 1.

ΚΑΤΑΛΟΓΟΣ ΠΑΡΑΡΤΗΜΑΤΩΝ

>ΘΕΣΗ ΠΙΝΑΚΑ>

ΠΑΡΑΡΤΗΜΑ I

ΑΠΑΙΤΗΣΕΙΣ ΓΙΑ ΤΗΝ ΕΓΚΡΙΣΗ ΤΥΠΟΥ ΕΚ ΕΝΟΣ ΤΥΠΟΥ ΚΙΝΗΤΗΡΑ Η ΜΙΑΣ ΟΙΚΟΓΕΝΕΙΣΑ ΚΙΝΗΤΗΡΩΝ ΓΙΑ ΕΛΚΥΣΤΗΡΕΣ ΩΣ ΧΩΡΙΣΤΗΣ ΤΕΧΝΙΚΗΣ ΜΟΝΑΔΑΣ ΟΣΟΝ ΑΦΟΡΑ ΤΙΣ ΡΥΠΟΓΟΝΟΥΣ ΕΚΠΟΜΠΕΣ

0. ΓΕΝΙΚΑ

Εκτός εάν άλλως ορίζει η παρούσα οδηγία, ισχύουν οι ενδεδειγμένοι ορισμοί, σύμβολα και συντομογραφίες που περιέχονται στην οδηγία 97/68/ΕΚ.

1. ΟΡΙΣΜΟΙ

- Ως "τύπος κινητήρα ελκυστήρων όσον αφορά τις ρυπογόνους εκπομπές" νοούνται οι κινητήρες με ανάφλεξη δια συμπιέσεως που δεν παρουσιάζουν μεταξύ του ουσιαστικές διαφορές ως προς τα χαρακτηριστικά που ορίζει το προσάρτημα 1 του παρόντος παραρτήματος.

- Ως "ρυπογόνοι εκπομπές" νοούνται τα ρυπογόνα αέρια (μονοξείδιο του άνθρακα, υδρογονάνθρακες και οξείδια του αζώτου) και τα ρυπογόνα σωματίδια.

2. ΑΙΤΗΣΗ ΕΓΚΡΙΣΗΣ ΤΥΠΟΥ ΕΚ ΕΝΟΣ ΤΥΠΟΥ ΚΙΝΗΤΗΡΑ Η ΜΙΑΣ ΟΙΚΟΓΕΝΕΙΑΣ ΚΙΝΗΤΗΡΩΝ ΩΣ ΧΩΡΙΣΤΗΣ ΤΕΧΝΙΚΗΣ ΜΟΝΑΔΑΣ

2.1. Η αίτηση έγκρισης τύπου ενός τύπου κινητήρα ή μιας οικογένειας κινητήρων όσον αφορά τις ρυπογόνους εκπομπές υποβάλλεται από τον κατασκευαστή του κινητήρα ή τον αντιπρόσωπό του.

2.2. Η αίτηση συνοδεύεται από πληροφοριακό δελτίο, συμπληρωμένο εις τριπλούν, υπόδειγμα του οποίου δίδεται στο προσάρτημα 1 του παρόντος παραρτήματος.

2.3. Ένας κινητήρας που συμμορφούται προς τα χαρακτηριστικά του "τύπου κινητήρα" ή του "αντιπροσωπευτικού κινητήρα" που περιγράφονται στο προσάρτημα 1 του παρόντος παραρτήματος υποβάλλεται στην τεχνική υπηρεσία που είναι υπεύθυνη για τη διενέργεια των δοκιμών έγκρισης.

2.4. Σε περίπτωση αιτήσεως για έγκριση τύπου μιας οικογενείας κινητήρων, εάν η αρμόδια για την έγκριση αρχή καθορίσει ότι, όσον αφορά τον επιλεγέντα αντιπροσωπευτικό κινητήρα, η υποβληθείσα αίτηση δεν αντιπροσωπεύει πλήρως την οικογένεια κινητήρων που περιγράφεται στο παράρτημα ΙΙ προσάρτημα 2 της οδηγίας 97/68/ΕΚ, ένας εναλλακτικός, και εφόσον απαιτείται ένας πρόσθετος αντιπροσωπευτικός κινητήρας που καθορίζεται από την αρμόδια για την έγκριση αρχή, υποβάλλεται προς έγκριση σύμφωνα προς το άρθρο 3 παράγραφος 1 της οδηγίας 97/68/ΕΚ.

3. ΠΡΟΔΙΑΓΡΑΦΕΣ ΚΑΙ ΔΟΚΙΜΕΣ

Ισχύουν οι διατάξεις της οδηγίας 97/68/ΕΚ παράρτημα Ι σημείο 4 και παραρτήματα ΙΙΙ, ΙV και V.

4. ΕΓΚΡΙΣΗ ΤΥΠΟΥ ΓΙΑ ΧΩΡΙΣΤΗ ΤΕΧΝΙΚΗ ΜΟΝΑΔΑ

Χορηγείται πιστοποιητικό έγκρισης τύπου ΕΚ σύμφωνα με το υπόδειγμα που δίδεται στο προσάρτημα 2 του παρόντος παραρτήματος.

5. ΕΠΙΣΗΜΑΝΣΗ ΤΟΥ ΚΙΝΗΤΗΡΑ

Η επισήμανση του κινητήρα πραγματοποιείται σύμφωνα με τις προδιαγραφές του προσαρτήματος 3 του παρόντος παραρτήματος. Για τον αναγνωριστικό αριθμό τηρούνται ο προδιαγραφές των προσαρτημάτων 4 και 5 του παρόντος παραρτήματος.

6. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

Με την επιφύλαξη των διατάξεων του άρθρου 8 της οδηγίας 74/150/ΕΚ, η συμμόρφωση της παραγωγής ελέγχεται σύμφωνα με τις διατάξεις του σημείου 5 του παραρτήματος Ι της οδηγίας 97/68/ΕΚ.

7. ΚΟΙΝΟΠΟΙΗΣΗ ΤΟΥ ΑΠΟΤΕΛΕΣΜΑΤΟΣ ΤΩΝ ΕΓΚΡΙΣΕΩΝ

Η κοινοποίηση σχετικά με την έγκριση, επέκταση, απόρριψη ή ανάκληση έγκρισης ή την οριστική παύση της παραγωγής ενός τύπου κινητήρα σύμφωνα με το παράρτημα Ι ή ενός τύπου ελκυστήρα σύμφωνα με το παράρτημα ΙΙ διαβιβάζεται στα κράτη μέλη σύμφωνα με το άρθρο 5 παράγραφος 1 της οδηγίας 74/150/ΕΟΚ.

8. ΟΙΚΟΓΕΝΕΙΑ ΚΙΝΗΤΗΡΩΝ

8.1. Παράμετροι ορισμού της οικογενείας κινητήρων.

Η οικογένεια κινητήρων μπορεί να ορισθεί από βασικές παραμέτρους σχεδιασμού οι οποίες πρέπει να είναι κοινές σε όλους τους κινητήρες της ίδιας οικογένειας. Σε ορισμένες περιπτώσεις είναι δυνατόν να υπάρχει αλληλεπίδραση των παραμέτρων. Οι επιδράσεις αυτές πρέπει να λαμβάνονται επίσης υπόψη ούτως ώστε να εξασφαλίζεται ότι μόνον οι κινητήρες που διαθέτουν παρεμφερή χαρακτηριστικά ως προς τις εκπομπές καυσαερίων περιλαμβάνονται σε μία οικογένεια κινητήρων.

Για να θεωρείται ότι ορισμένοι κινητήρες ανήκουν στην ίδια οικογένεια, πρέπει να διαθέτουν από κοινού τις ακόλουθες βασικές παραμέτρους:

8.1.1. Κύκλος καύσης: δίχρονος/τετράχρονος(1).

8.1.2. Σύστημα ψύξης: αερόψυκτο/υγρόψυκτο ελαιόψυκτο(2).

8.1.3. Κυβισμός κάθε κυλίνδρου:

- κινητήρες με συνολικό περιθώριο διακύμανσης 15 %,

- αριθμός κυλίνδρων για κινητήρες με διάταξη μετεπεξεργασίας.

8.1.4. Μέθοδος αναρρόφησης του αέρα: φυσική αναρρόφηση/με υπερτροφοδότηση(3).

8.1.5. Τύπος/σχεδιασμός του θαλάμου καύσης:

- προθάλαμος,

- θάλαμος περιδινήσεως,

- ανοικτός θάλαμος.

8.1.6. Διάταξη, μέγεθος και αριθμός βαλβίδων και θυρίδων:

- κεφαλή κυλίνδρου,

- τοίχωμα κυλίνδρου,

- στροφαλοθάλαμος.

8.1.7. Σύστημα καυσίμου:

- αντλία-γραμμή-εγχυτήρας,

- αντλία επί γραμμής,

- αντλία διανομής,

- μονό στοιχείο,

- εγχυτήρας μονάδας.

8.1.8. Ανακυκλοφορία καυσαερίων.

8.1.9. Έγχυση ύδατος/γαλακτώματος(4).

8.1.10. Έγχυση αέρα.

8.1.11. Σύστημα ψύξεως τροφοδοσίας.

8.1.12. Οξειδωτικός καταλύτης.

8.1.13. Αναγωγικός καταλύτης.

8.1.14. Θερμικός αντιδραστήρας.

8.1.15. Παγίδα σωματιδίων.

8.2. Επιλογή του αντιπροσωπευτικού κινητήρα.

8.2.1. Ο αντιπροσωπευτικός κινητήρας της οικογένειας πρέπει να επιλέγεται χρησιμοποιώντας το πρωτογενές κριτήριο της μεγίστης παροχής καυσίμου ανά διαδρομή εμβόλου στη δηλωμένη ταχύτητα μέγιστης ροπής. Στην περίπτωση που το πρωτογενές αυτό κριτήριο καλύπτεται από δύο ή περισσότερους κινητήρες, ο αντιπροσωπευτικός κινητήρας πρέπει να επιλέγεται χρησιμοποιώντας το δευτερογενές κριτήριο της μεγίστης παροχής καυσίμου ανά διαδρομή εμβόλου σε ονομαστική ταχύτητα. Σε ορισμένες περιπτώσεις, η εγκρίνουσα αρχή μπορεί να καταλήξει στο συμπέρασμα ότι η δυσμενέστερη περίπτωση ρυθμού εκπομπών της οικογενείας μπορεί να χαρακτηριστεί καλύτερα υποβάλλοντας σε δοκιμή ένα δεύτερο κινητήρα. Έτσι, η εγκρίνουσα αρχή μπορεί να επιλέξει προς δοκιμή ένα πρόσθετο κινητήρα με βάση χαρακτηριστικά που δείχνουν ότι πιθανώς αυτός έχει τα υψηλότερα επίπεδα εκπομπών από τους κινητήρες της οικογενείας αυτής.

8.2.2. Σε περίπτωση που κινητήρες ανήκοντες στην οικογένεια παρουσιάζουν άλλα μεταβλητά χαρακτηριστικά που θα μπορούσε να θεωρηθεί ότι επηρεάζουν τις εκπομπές καυσαερίων, τα χαρακτηριστικά αυτά πρέπει να εντοπίζονται και να λαμβάνονται υπόψη στην επιλογή του αντιπροσωπευτικού κινητήρα.

(1) Διαγράψατε ό,τι δεν ισχύει.

(2) Διαγράψατε ό,τι δεν ισχύει.

(3) Διαγράψατε ό,τι δεν ισχύει.

(4) Διαγράψατε ό,τι δεν ισχύει.

Προσάρτημα 1

Πληροφοριακό δελτίο

για την έγκριση τύπου εκ ενός τύπου αντιπροσωπευτικού κινητήρα για χρήση σε ελκυστήρα ως χωριστής τεχνικής μονάδας, όσον αφορά τις ρυπογόνους εκπομπές

Οι ακόλουθες πληροφορίες παρέχονται εις τριπλούν και περιλαμβάνουν πίνακα περιεχομένω. Τυχόν σχέδια υποβάλλονται σε κατάλληλη κλίμακα, σε μέγεθος Α4 ή διπλωμένα στο μέγεθος αυτό, και είναι επαρκώς λεπτομερή. Τυχόν φωτογραφίες πρέπει να δείχνουν επαρκείς λεπτομέρειες.

>PIC FILE= "C_2000017EL.002102.EPS">

>PIC FILE= "C_2000017EL.002201.EPS">

>PIC FILE= "C_2000017EL.002301.EPS">

>PIC FILE= "C_2000017EL.002401.EPS">

>PIC FILE= "C_2000017EL.002501.EPS">

>PIC FILE= "C_2000017EL.002601.EPS">

>PIC FILE= "C_2000017EL.002701.EPS">

>PIC FILE= "C_2000017EL.002801.EPS">

>PIC FILE= "C_2000017EL.002901.EPS">

Προσάρτημα 2

ΥΠΟΔΕΙΓΜΑ

(Μέγιστο μέγεθος: A4 (210 x 297 mm)

>PIC FILE= "C_2000017EL.003001.EPS">

>PIC FILE= "C_2000017EL.003101.EPS">

Προσάρτημα 3

Επισήμανση κινητήρων

1. Κάθε κινητήρας που εγκρίνεται ως χωριστή τεχνική μονάδα πρέπει να φέρει τις ακόλουθες ενδείξεις:

1.1. μάρκα ή εμπορική επωνυμία του κατασκευαστή,

1.2. τύπο, ή ενδεχομένως, οικογένεια του κινητήρα και ενιαίο αναγνωριστικό αριθμό του κινητήρα,

1.3. σήμα έγκρισης τύπου ΕΚ σύμφωνα με το προσάρτημα 5 του παρόντος παραρτήματος.

2. Οι ανωτέρω επισημάνσεις πρέπει να διατηρούνται και να παραμένουν ευανάγνωστες και αναλλοίωτες καθ' όλη τη διάρκεια ζωής του κινητήρα. Εφόσον οι επισημάνσεις αυτές έχουν αναγραφεί σε ετικέτες ή πλακίδια, οι ετικέτες ή τα πλακίδια πρέπει να παραμένουν στερεωμένα καθ' όλη τη διάρκεια ζωής του κινητήρα, και δεν πρέπει να μπορούν να αφαιρεθούν χωρίς να καταστραφούν ή να παραμορφωθούν.

3. Οι επισημάνσεις πρέπει να στερεώνονται σε μέρος του κινητήρα αναγκαίο για την συνήθη λειτουργία του και το οποίο κανονικά δεν πρέπει να αντικατασταθεί κατά τη διάρκεια ζωής του κινητήρα.

Οι επισημάνσεις πρέπει να τοποθετούνται έτσι ώστε να είναι ευδιάκριτες από άτομο μέσου ύψους μόλις ο κινητήρας τοποθετηθεί στον ελκυστήρα με όλα τα εξαρτήματα που είναι αναγκαία για τη λειτουργία του. Εφόσον πρέπει να ανασυρθεί κάλυμμα για να φανεί η επισήμανση, η παρούσα προδιαγραφή θεωρείται ότι τηρείται εφόσον το κάλυμμα ανασύρεται εύκολα και δεν απαιτείται η χρήση εργαλείου.

Εφόσον υπάρχουν αμφιβολίες όσον αφορά την τήρηση της παρούσας προδιαγραφής, η προδιαγραφή θεωρείται ότι τηρείται εφόσον έχει προστεθεί επιπλέον επισήμανση που φέρει τουλάχιστον τον αναγνωριστικό αριθμό του κινητήρα, καθώς και το όνομα, την εμπορική επωνυμία ή το λογότυπο του κατασκευαστή.

Αυτή η πρόσθετη επισήμανση πρέπει να εναποτίθεται επάνω σε, ή δίπλα από, ένα σημαντικό κατασκευαστικό στοιχείο που κανονικά δεν πρέπει να αντικατασταθεί κατά τη διάρκεια ζωής του κινητήρα, η δε πρόσβαση σε αυτό πρέπει να είναι εύκολη και να μην απαιτείται η χρήση εργαλείων κατά τις εργασίες τρέχουσας συντήρησης, ειδάλλως πρέπει να είναι τοποθετημένη σε απόσταση από την αρχική επισήμανση επάνω στον στροφαλοθάλαμο του κινητήρα. Η αρχική επισήμανση και, ενδεχομένως, η πρόσθετη επισήμανση πρέπει να είναι ευανάγνωστες μετά την τοποθέτηση όλων των εξαρτημάτων που είναι αναγκαία για τη λειτουργία του κινητήρα. Επιτρέπεται η χρήση καλύμματος που πληροί τις προδιαγραφές της προηγούμενης παραγράφου. Η πρόσθετη επισήμανση πρέπει να εναποτίθεται κατά προτίμηση απευθείας στο επάνω μέρος του κινητήρα, με μόνιμο τρόπο, π.χ. με χάραξη, ή επάνω σε αυτοκόλλητο ή σε πλακίδιο που πληροί τις προδιαγραφές του σημείου 2.

4. Η κατάταξη των κινητήρων βάσει του αναγνωριστικού αριθμού του κινητήρα πρέπει να επιτρέπει τον προσδιορισμό της σειράς κατασκευής χωρίς να δημιουργούνται αμφιβολίες.

5. Πριν την έξοδό τους από την αλυσίδα κατασκευής, οι κινητήρες πρέπει να φέρουν όλες τις αναγκαίες επισημάνσεις.

6. Η ακριβής θέση όπου βρίσκονται ο επισημάνσεις πρέπει να αναφέρεται στο πληροφοριακό δελτίο σύμφωνα με τα παραρτήματα Ι και ΙΙ.

Προσάρτημα 4

Αρίθμηση

1. Ο αριθμός έγκρισης τύπου ΕΚ συνίσταται από πέντε μέρη, διαχωριζόμενα από το σημείο "*":

>ΘΕΣΗ ΠΙΝΑΚΑ>

2. Παράδειγμα τρίτης έγκρισης που χορήγησε η Γαλλία σύμφωνα με την παρούσα οδηγία όταν πληρούνται οι απαιτήσεις της φάσης Ι της παρούσας οδηγίας:

e2*NN/NN(1)Α*00/00*0003*00

3. Παράδειγμα δεύτερης επέκτασης της τέταρτης έγκρισης που χορήγησε το Ηνωμένο Βασίλειο σύμφωνα με την παρούσα οδηγία όταν πληρούνται οι απαιτήσεις της φάσης ΙΙ της παρούσας οδηγίας:

e11*NN/NN(2)B*00/00*0004*02

(1) NN/NN = αριθμός των οδηγιών αυτών.

(2) NN/NN = αριθμός των οδηγιών αυτών.

Προσάρτημα 5

Σήμα έγκρισης τύπου ΕΚ

Το σήμα έγκρισης τύπου ΕΚ αποτελείται από ορθογώνιο που περιβάλλει τον μικρό χαρακτήρα "e" συνοδευόμενο από τον χαρακτηριστικό αριθμό ή γράμματα του μέρους 2 έως 5 του αριθμού έγκρισης τύπου ΕΚ.

Παράδειγμα του σήματος έγκρισης τύπου ΕΚ:

>PIC FILE= "C_2000017EL.003501.EPS">

ΠΑΡΑΡΤΗΜΑ II

ΑΠΑΙΤΗΣΕΙΣ ΓΙΑ ΤΗΝ ΕΓΚΡΙΣΗ ΤΥΠΟΥ ΕΚ ΕΝΟΣ ΤΥΠΟΥ ΕΛΚΥΣΤΗΡΑ ΕΞΟΠΛΙΣΜΕΝΟΥ ΜΕ ΚΙΝΗΤΗΡΑ ΑΝΑΦΛΕΞΗΣ ΔΙΑ ΣΥΜΠΙΕΣΕΩΣ ΟΣΟΝ ΑΦΟΡΑ ΤΙΣ ΡΥΠΟΓΟΝΟΥΣ ΕΚΠΟΜΠΕΣ

0. ΓΕΝΙΚΑ

Εκτός εάν άλλως ορίζει η παρούσα οδηγία, ισχύουν οι ενδεδειγμένοι ορισμοί, σύμβολα και συντομογραφίες που περιέχονται στην οδηγία 97/68/ΕΚ.

1. ΟΡΙΣΜΟΙ

- Ως "τύπος ελκυστήρων όσον αφορά τις ρυπογόνους εκπομπές" νοούνται οι ελκυστήρες που δεν παρουσιάζουν μεταξύ τους ουσιαστικές διαφορές ως προς τα χαρακτηριστικά που ορίζει το προσάρτημα 1 του παρόντος παραρτήματος.

- Ως "ρυπογόνοι εκπομπές" νοούνται τα ρυπογόνα αέρια (μονοξείδιο του άνθρακα, υδρογονάνθρακες και οξείδια του αζώτου) και τα ρυπογόνα σωματίδια.

2. ΑΙΤΗΣΗ ΕΓΚΡΙΣΗΣ ΤΥΠΟΥ ΕΚ ΕΝΟΣ ΤΥΠΟΥ ΕΛΚΥΣΤΗΡΑ

2.1. Αίτηση έγκρισης τύπου ΕΚ ενός τύπου ελκυστήρα όσον αφορά τον κινητήρα του

2.1.1. Η αίτηση έγκρισης τύπου ΕΚ ενός τύπου ελκυστήρα όσον αφορά τις ρυπογόνους εκπομπές υποβάλλεται από τον κατασκευαστή ή τον αντιπρόσωπό του.

2.1.2. Η αίτηση συνοδεύεται από το πληροφοριακό δελτίο, συμπληρωμένο εις τριπλούν, υπόδειγμα του οποίου δίδεται στο προσάρτημα 1 του παρόντος παραρτήματος.

2.1.3. Ο κινητήρας ελκυστήρος που συμμορφούται προς τα χαρακτηριστικά του "τύπου" ή του "αντιπροσωπευτικού κινητήρα" που περιγράφονται στο προσάρτημα 1 του παρόντος παραρτήματος υποβάλλονται στην τεχνική υπηρεσία που είναι υπεύθυνη για τη διενέργεια των δοκιμών έγκρισης.

2.2. Αίτηση έγκρισης τύπου ΕΚ ενός τύπου ελκυστήρα με εγκεκριμένο κινητήρα

2.2.1. Η αίτηση έγκρισης τύπου ενός τύπου ελκυστήρα όσον αφορά τις ρυπογόνους εκπομπές υποβάλλεται από τον κατασκευαστή του ελκυστήρα ή τον αντιπρόσωπό του.

2.2.2. Η αίτηση συνοδεύεται από το πληροφοριακό δελτίο, συμπληρωμένο εις τριπλούν, υπόδειγμα του οποίου δίδεται στο προσάρτημα 1 του παρόντος παραρτήματος, και από αντίγραφο του πιστοποιητικού έγκρισης τύπου ΕΚ του κινητήρα ή της οικογενείας κινητήρων, εφόσον απαιτείται, για την χωριστή τεχνική μονάδα η οποία έχει τοποθετηθεί στον τύπο ελκυστήρα.

3. ΠΡΟΔΙΑΓΡΑΦΕΣ ΚΑΙ ΔΟΚΙΜΕΣ

3.1. Γενικά

Ισχύουν οι διατάξεις της οδηγίας 97/68/ΕΚ παράρτημα Ι σημείο 4 και παραρτήματα ΙΙΙ, ΙV και V.

3.2. Τοποθέτηση κινητήρα επί του οχήματος

Η τοποθέτηση του κινητήρα επί του οχήματος πρέπει να συμμορφούται προς τα ακόλουθα χαρακτηριστικά όσον αφορά την έγκριση τύπου του κινητήρα:

3.2.1. Η υποπίεση εισαγωγής δεν πρέπει να υπερβαίνει εκείνη που ορίζεται για τον κινητήρα που έχει λάβει έγκριση τύπου.

3.2.2. Η αντίθλιψη εξαγωγής δεν πρέπει να υπερβαίνει εκείνη που ορίζεται για τον κινητήρα που έχει λάβει έγκριση τύπου.

3.3. Τα κατασκευαστικά στοιχεία του ελκυστήρα που ενδέχεται να επηρεάσουν τις ρυπογόνους εκπομπές σχεδιάγονται, κατασκευάζονται και συναρμολογούνται κατά τρόπον ώστε να πληρούν τις τεχνικές απαιτήσεις της παρούσας οδηγίας υπό κανονικές συνθήκες λειτουργίας του ελκυστήρα και παρά τις τυχόν δονήσεις στις οποίες ενδέχεται να υποβληθεί.

4. ΕΓΚΡΙΣΗ

Κάθε τύπος ελκυστήρα εξοπλισμένος με κινητήρα ο οποίος έχει λάβει πιστοποιητικό έγκρισης σύμφωνα με το παράρτημα Ι ή τις διατάξεις που αναφέρονται στο παράρτημα ΙΙΙ λαμβάνει πιστοποιητικό έγκρισης τύπου σύμφωνα με το προσάρτημα 2 του παρόντος παραρτήματος.

5. ΕΠΙΣΗΜΑΝΣΗ ΚΙΝΗΤΗΡΑ

Ο κινητήρας επισημαίνεται σύμφωνα προς τις απαιτήσεις του προσαρτήματος 3 του παραρτήματος Ι. Ο αναγνωριστικός αριθμός της έγκρισης τύπου ΕΚ πρέπει να πληροί της απαιτήσεις των προσαρτημάτων 4 και 5 του παραρτήματος Ι.

6. ΣΥΜΜΟΡΦΩΣΗ ΤΗΣ ΠΑΡΑΓΩΓΗΣ

Με την επιφύλαξη των διατάξεων του άρθρου 8 της οδηγίας 74/150/ΕΚ, η συμμόρφωση της παραγωγής ελέγχεται σύμφωνα με τις διατάξεις του σημείου 5 του παραρτήματος Ι της οδηγίας 97/68/ΕΚ.

Προσάρτημα 1

Πληροφοριακό δελτίο

Για την έγκριση τύπου ΕΚ ενός τύπου ελκυστήρα εξοπλισμένου με κινητήρα ανάφλεξης δια συμπιέσεως, όσον αφορά τις ρυπογόνους εκπομπές

Οι ακόλουθες πληροφορίες παρέχονται εις τριπλούν και περιλαμβάνουν πίνακα περιεχομένων. Τυχόν σχέδια υποβάλλονται σε κατάλληλη κλίμακα, σε μέγεθος Α4 ή διπλωμένα στο μέγεθος αυτό και είναι επαρκώς λεπτομερή. Τυχόν φωτογραφίες πρέπει να δείνχνουν επαρκείς λεπτομέρειες.

>PIC FILE= "C_2000017EL.003802.EPS">

>PIC FILE= "C_2000017EL.003901.EPS">

>PIC FILE= "C_2000017EL.004001.EPS">

>PIC FILE= "C_2000017EL.004101.EPS">

>PIC FILE= "C_2000017EL.004201.EPS">

Προσάρτημα 2

ΥΠΟΔΕΙΓΜΑ

[Μέγιστο μέγεθος: A4 (210 x 297 mm)]

>PIC FILE= "C_2000017EL.004301.EPS">

>PIC FILE= "C_2000017EL.004401.EPS">

>PIC FILE= "C_2000017EL.004501.EPS">

ΠΑΡΑΡΤΗΜΑ III

ΑΝΑΓΝΩΡΙΣΗ ΕΝΑΛΛΑΚΤΙΚΩΝ ΕΓΚΡΙΣΕΩΝ ΤΥΠΟΥ

1. Για τη φάση Ι, αναγνωρίζονται ως ισοδύναμα τα ακόλουθα πιστοποιητικά εγκρίσεων τύπου για κινητήρες των κατηγοριών Β και Γ, όπως ορίζονται στην οδηγία 97/68/ΕΚ:

1.1. Πιστοποιητικά εγκρίσεων τύπου σύμφωνα με την οδηγία 97/68/EΚ.

1.2. Πιστοποιητικά εγκρίσεων τύπου σύμφωνα με την οδηγία 88/77/EΟΚ, που συμμορφούνται με τις απαιτήσεις της φάσης Α ή Β που ορίζει το άρθρο 2 και το παράρτημα Ι σημείο 6.2.1. της οδηγίας 88/77/EΟΚ, όπως τροποποιήθηκε από την οδηγία 91/542/EΟΚ, ή τον κανονισμό 49.02 ΟΕΕ/ΟΗΕ, σειρές διορθωτικών τροπολογιών I/2.

1.3. Πιστοποιητικά εγκρίσεων τύπου σύμφωνα με τον κανονισμό αριθ. 96 ΟΕΕ/ΟΗΕ.

2. Για τη φάση ΙΙ, αναγνωρίζονται ως ισοδύναμα τα ακόλουθα πιστοποιητικά εγκρίσεων τύπου:

Πιστοποιητικά εγκρίσεων τύπου σύμφωνα με την οδηγία 97/68/ΕΚ, φάση ΙΙ για κινητήρες των κατηγοριών Δ, Ε, ΣΤ και Ζ.

ΑΙΤΙΟΛΟΓΙΚΗ ΕΚΘΕΣΗ ΤΟΥ ΣΥΜΒΟΥΛΙΟΥ

I. ΕΙΣΑΓΩΓΗ

1. Στις 7 Σεπτεμβρίου 1998, η Επιτροπή υπέβαλε μια πρόταση, βάσει του άρθρου 95 (πρώην άρθρο 100Α) της συνθήκης ΕΚ, για την τροποποίηση της οδηγίας 74/150/EΟΚ περί προσεγγίσεως των νομοθεσιών των κρατών μελών σχετικά με τα ληπτέα μέτρα κατά των εκπομπών ρυπογόνων αερίων και σωματιδίων από κινητήρες προοριζόμενους για την πρόωση γεωργικών ή δασικών ελκυστήρων.

2. Το Ευρωπαϊκό Κοινοβούλιο διατύπωσε τη γνώμη του στις 5 Μαΐου 1999 και πρότεινε τέσσερις τροπολογίες στην πρόταση της Επιτροπής. Υπό το φως αυτής της γνώμης, η Επιτροπή υπέβαλε τροποποιημένη πρόταση στις 16 Αυγούστου 1999, στην οποία έχουν ενσωματωθεί δύο από τις τροπολογίες του Ευρωπαϊκού Κοινοβουλίου.

3. Η Οικονομική και Κοινωνική Επιτροπή διατύπωσε τη γνώμη της στις 29 Ιανουαρίου 1999.

4. Στις 22 Νοεμβρίου 1999, το Συμβούλιο καθόρισε κοινή θέση για την πρόταση της Επιτροπής σύμφωνα με το άρθρο 251 της συνθήκης.

II. ΣΤΟΧΟΣ

5. Στόχος της πρότασης της Επιτροπής είναι να θεσπιστούν νομοθετικές διατάξεις για τους γεωργικούς και δασικούς ελκυστήρες ανάλογες προς αυτές που ισχύουν για τα μη οδικά κινητά μηχανήματα βάσει της οδηγίας 97/68/ΕΚ, ούτως ώστε να εξασφαλιστεί ισοδύναμο επίπεδο περιβαλλοντικής προστασίας. Η πρόταση καλύπτει ιδίως τις απαιτήσεις εκείνες που αφορούν τις διαδικασίες έγκρισης τύπου των κινητήρων που προορίζονται για την τοποθέτησή τους σε ελκυστήρες καθώς και τον καθορισμό των διαδικασιών έγκρισης τύπου των οχημάτων αυτών όσον αφορά τις ρυπογόνους εκπομπές τους. Επιπλέον, η οδηγία επιβάλλει τις ίδιες απαιτήσεις δοκιμών όπως εκείνες που έχουν θεσπιστεί για τα μη οδικά κινητά μηχανήματα, ενώ επιβάλλονται και οι ίδιες οριακές τιμές για τα επίπεδα ρύπανσης.

III. ΑΝΑΛΥΣΗ ΤΗΣ ΚΟΙΝΗΣ ΘΕΣΗΣ

6. Προκαταρκτική παρατήρηση

Κατά τον καθορισμό της κοινής του θέσης, το Συμβούλιο τροποποίησε ελαφρώς την αρχική πρόταση της Επιτροπής ώστε να καταστεί ευκρινέστερη και άλλαξε ορισμένες προθεσμίες, ιδίως όσον αφορά το χρονοδιάγραμμα εφαρμογής (άρθρο 4).

7. Διατακτικό

α) Αιτιολογικό μέρος

Η παράγραφος 5 του αιτιολογικού στην αρχική πρόταση της Επιτροπής διεγράφη κατόπιν της διαγραφής του άρθρου 7 για τα φορολογικά κίνητρα.

β) Άρθρο 4

Το άρθρο 4 αναδιατυπώθηκε εξ ολοκλήρου επειδή το Συμβούλιο έκρινε ότι η αρχική πρόταση δεν ήταν αρκετά σαφής ως προς το χρονοδιάγραμμα. Καθορίστηκαν συγκεκριμένες ημερομηνίες για όλες τις κατηγορίες κινητήρων ώστε να καταστεί η οδηγία περισσότερο ευανάγνωστη και να δοθούν μεγαλύτερα περιθώρια ευελιξίας στους κατασκευαστές.

γ) Αρχικό άρθρο 7

Το Συμβούλιο αποφάσισε να διαγράψει το αρχικό άρθρο 7 που αφορούσε τα φορολογικά κίνητρα επειδή έκρινε ότι δεν δικαιολογείται να θεσπίζονται τέτοιες διατάξεις στα πλαίσια της νομοθεσίας για τους γεωργικούς ελκυστήρες. Επιπλέον, το Συμβούλιο θεώρησε σκόπιμο να υπάρξει ευθυγράμμιση με την οδηγία 97/68/EΚ η οποία δεν περιέχει διατάξεις για φορολογικά κίνητρα.

δ) Άρθρα 3, 5 και 6

Το κείμενο των άρθρων 3, 5 και 6 διαφέρει ελαφρώς από αυτό της αρχικής πρότασης της Επιτροπής επειδή το Συμβούλιο έκρινε ότι αυτό δεν ήταν αρκετά σαφές.

ε) Παράρτημα III

Προκειμένου να ομαδοποιηθούν οι ισοδυναμίες με τις άλλες κανονιστικές ρυθμίσεις της ΕΚ που αναφέρονται στην πρόταση της Επιτροπής, το Συμβούλιο αποφάσισε ότι ήταν χρήσιμο να προστεθεί ένα νέο παράρτημα ΙΙΙ για την αναγνώριση εναλλακτικών εγκρίσεων τύπου.